— Прапрацаваўшы ва ўніверсітэце тры гады, я зразумела, што трэба павышаць свой прафесійны ўзровень, і паступіла ў магістратуру. Дарэчы, сістэма вышэйшай адукацыі на маёй радзіме і тут, у Беларусі, істотна адрозніваецца. Так, ва ўніверсітэце нашы студэнты вучацца чатыры гады, а ў магістратуры — тры. Пасля абароны магістарскай дысертацыі па методыцы выкладання рускай мовы заканамерна паўстала пытанне пра магчымасць далейшага развіцця. Аднак я не забывала і пра асабістае жыццё — выйшла замуж і нарадзіла дачку. Між тым маю кандыдатуру прапанавалі для навучання ў Беларусі па абмене ў рамках пагаднення, заключанага паміж міністэрствамі адукацыі нашых краін. Так я атрымала шчаслівую магчымасць стаць аспіранткай БДПУ.